কেলিশহর ইউনিয়ন

কেলিশহর বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন। কেলিশহর ইউনিয়নের আয়তন ১০,৮০৩ একর (৪৩.৭২ বর্গ কিলোমিটার)। ২০১১ সালের আদমশুমারি অনুযায়ী কেলিশহর ইউনিয়নের মোট জনসংখ্যা ১৬,০৯৫ জন। এর মধ্যে পুরুষ ৭,৬৫৪ জন এবং মহিলা ৮,৪৪১ জন। মোট পরিবার ৩,৫৯৮টি। পটিয়া উপজেলার উত্তরাংশে কেলিশহর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে ধলঘাট ইউনিয়ন ও দক্ষিণ ভূর্ষি ইউনিয়ন, দক্ষিণে পটিয়া পৌরসভা ও হাইদগাঁও ইউনিয়ন, পূর্বে হাইদগাঁও ইউনিয়ন ও বোয়ালখালী উপজেলার আহলা করলডেঙ্গা ইউনিয়ন এবং উত্তরে বোয়ালখালী উপজেলার আহলা করলডেঙ্গা ইউনিয়ন অবস্থিত। কেলিশহর ইউনিয়ন প্রতিষ্ঠিত হয় ১৯৬৩ সালে। এই গ্রাম আগে মগ শাসনাধীন ছিল। জমিদার কেদার রায়ের কুল পঞ্জিকা থেকে জানা যায়, মগ সৈন্যরা এই গ্রামে কিল্লা বানিয়ে বসবাস করত, চাকমা রাণী কালিন্দী এই অঞ্চলে কেলি করতে আসতেন, তাছাড়া পর্তুগীজরা কৃষ্ণাখালী খাল হয়ে সাম্পানে গ্রামের পাহাড়ি এলাকায় প্রমোদ ভ্রমণ তথা কেলি করতে আসত। কিল্লা, কেলি এইসব শব্দ থেকেই কেলিশহর নামের উৎপত্তি। কেলিশহর ইউনিয়ন পটিয়া উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল: কেলিশহর মৈতলা ছত্তর পিটুয়া উত্তর ভূর্ষি পূর্ব রতনপুর রতনপুর ২০১১ সালের আদমশুমারি অনুযায়ী কেলিশহর ইউনিয়নের সাক্ষরতার হার ৫১.৭%। এ ইউনিয়নে ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে। মাধ্যমিক বিদ্যালয় কেলিশহর উচ্চ বিদ্যালয় রতনপুর উচ্চ বিদ্যালয় প্রাথমিক বিদ্যালয় উত্তর কেলিশহর সরকারি প্রাথমিক বিদ্যালয় কেলিশহর অখিল সরকারি প্রাথমিক বিদ্যালয় কেলিশহর সরকারি প্রাথমিক বিদ্যালয় গোয়ালপাড়া সরকারি প্রাথমিক বিদ্যালয় ছত্তর পিটুয়া শফিকুর রহমান সরকারি প্রাথমিক বিদ্যালয় দক্ষিণ কেলিশহর সরকারি প্রাথমিক বিদ্যালয় পূর্ব রতনপুর সরকারি প্রাথমিক বিদ্যালয় রতনপুর দীঘির পাড় সরকারি প্রাথমিক বিদ্যালয় রতনপুর মৈতলা সরকারি প্রাথমিক বিদ্যালয় কিন্ডারগার্টেন অক্সফোর্ড কিন্ডারগার্টেন এন্ড স্কুল কেলিশহর কিন্ডারগার্টেন কেলিশহর ইউনিয়নে যোগাযোগের প্রধান ২টি সড়ক পটিয়া-কেলিশহর সড়ক ও ধরলা-কচুয়াই সড়ক। প্রধান যোগাযোগ মাধ্যম সিএনজি চালিত অটোরিক্সা। কেলিশহর ইউনিয়নে ১৬টি মসজিদ, ১টি ঈদগাহ ও ৮টি মন্দির ও ৩টি বিহার রয়েছে। কেলিশহর ইউনিয়নের উপর দিয়ে বয়ে চলেছে কেলিশহর রতনপুর খাল ও উত্তর ভূর্ষি খাল। কেলিশহর ইউনিয়নের প্রধান ২টি হাট/বাজার হল রমেশ বাবুর হাট ও ভট্টাচার্য হাট। কেলিশহর মডেল টাউন প্রমোদরঞ্জন চৌধুরী –– ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব। বর্তমান চেয়ারম্যান: সরোজ কান্তি সেন নাণ্টু পটিয়া উপজেলা পটিয়া থানা চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৬ এপ্রিল ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গ্রামভিত্তিক লোকসংখ্যা - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd। ২৫ জুন ২০২১ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৭।  "এক নজরে - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd। [স্থায়ীভাবে অকার্যকর সংযোগ] "মাধ্যমিকবিদ্যালয় - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd।  "অন্যান্যশিক্ষাপ্রতিষ্ঠান - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd।  "খাল ও নদী - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd। ১৩ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৭।  "হাট বাজারের তালিকা - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd।  "কেলিশহর মডেল টাউন - কেলিশহর ইউনিয়ন - কেলিশহর ইউনিয়ন"। kelishaharup.chittagong.gov.bd। [স্থায়ীভাবে অকার্যকর সংযোগ]